钦定古今图书集成/理学汇编/学行典/第249卷 > 朱正色
## 钦定古今图书集成/理学汇编/学行典/第249卷 > 朱正色

按《安庆府志》：“‘朱正色，字念默，邑庠生。幼志圣学，以主
敬为宗，生平无苟笑，无惰容。其倡道讲学，务以躬行
实践为先。尝曰：学道若无实践，徒袭皮貌，虽语录千
缃，终类桑门棒喝耳’。隐居教授，一日岁晏，携馆金归，
值一铁工，夫妇啼号伤恸，正色问其故，知为偿负鬻
妻，正色即倾橐悉周之，得免破镜之惨。归语其妻方”
氏，氏亦忻然称善。岁时萧条莫办，儿女饥寒，无介颜
色。子嗣哲、嗣敏，后亦成名士。